2014 előtt vettek fel, milyen kötelezően választható tárgyak közül tudok választani?
Itt találod a tárgyak listáját: <link>
hu
2014 után vettek fel, milyen kötelezően választható tárgyak közül tudok választani?
BSc képzés: <link>
MSc képzés: <link>
hu
A Bevezető matematika és a Bevezető fizika szabadon választható tárgyaknak számítanak?
Igen. Amennyiben valaki elbukja a 0. matek ZH-ját és a bevezető matematikát, akkor újra a 0. zh-t kell teljesíteni a félévben.
hu
A Szabadon választható tárgyak beleszámítanak a specializáció átlagba?
Nem számítanak bele. Kivéve, ha az első 4 félévben vannak a mintatantervben.
hu
A méltányossági kérelmem felhasználásával el tudom kerülni a tanulmányi alapú elbocsátást?
Előfordulhat olyan eset, amikor joggal bízhatsz abban, hogy elfogadják a méltányossági kérelmedet. Erről részletesebben a TVSZ. 214. § (4) bekezdésében tájékozódhatsz.
hu
A passzív félévek után kell fizetnem?
Nem. Viszont az alapképzés során egymást követően legfeljebb kettő, öszszesen legfeljebb négy passzív félév engedélyezett, különben elbocsátásra kerülsz. (A képzési idő kétszeresébe (amit ha túllépsz, szintén elbocsátanak) a passzív félévek száma is beletartozik.)
hu
A pót-pót-ZH díját milyen formában kell befizetnem?
Neptunon, pénzügyek, befizetések menüpont alatt, a Neptun gyűjtőszámládról.
hu
A specializáció jelentkezést befolyásolja, ha vele párhuzamos az újrafelvételit is intézem?
Nem. Ha jelentkezel és besorolnak, akkor újrafelvételi után tudod kérelmezni, hogy előző jogviszonyod specializációjára osszanak be.
hu
A szabadon választható tárgyak beleszámítanak a specializációátlagba?
Nem számítanak bele. Kivéve, ha az első 4 félévben vannak a mintatantervben.
hu
A tanköri foglalkozások teljesítésével milyen kedvezményekben részesülhetek?
A Tanköri foglalkozások teljesítése előnyt jelent pályázatok elbírálása, egyes jutalmak, ösztöndíjak (pl. KBME ösztöndíj) odaítélése, és a specializációválasztás besorolási eljárása során is. Specializációválasztás folyamán mindkét Tanköri foglalkozás tantárgyból megszerzett aláírással kiválthatod a mintatantervben az első két szemeszterre előírt tárgyaid egyikét, vagy a legalább 20 kreditpont helyett elég 15-öt szerezned a mintatanterv szerinti 3. szemeszter tantárgyaiból.
hu
A tanszéki listán nem szereplő gyakorlóhelyen szeretném teljesíteni a szakmai gyakorlatot, mi a teendőm?
Nem tudod olyan vállalatnál teljesíteni a kooperatív képzést, amelyik nem kínál témát a kooperatív képzési portálon.
hu
A tanszéki listán nem szereplő gyakorlóhelyen szeretném teljesíteni a szakmai gyakorlatot, mi a teendőm?
Saját gyakorlóhely esetén, amennyiben a választott gyakorlóhellyel nincs még a karnak együttműködési megállapodása, annak megkötését kérvényezni kell a szabályzat 1.sz. mellékletének benyújtásával. Az 1.sz. mellékletet a tanszéki felelőshöz kell benyújtani.
hu
Adódhat probléma újrafelvételi esetén a teljesített tárgyaim elfogadtatása során?
Igen, amennyiben későn adod le az ehhez szükséges kérvényt (025/A/B), és nem marad idő a tárgyak átvezetésére. Az új jogviszonyoddal történő beiratkozás után célszerű azonnal leadni az erre vonatkozó kérvényeket (025/A/B), hogy a folyamat minél előbb végbemenjen.
hu
Attól, hogy nem teljesítettem egy tárgyat még van lehetőségem kedvezményes tárgyfelvételre?
Igen van, ehhez az szükséges, hogy minden számodra kitölthető OHV kérdőívet kitölts.
hu
Az abszolutórium megszerzését követően meddig van lehetőségem záróvizsgázni?
Végbizonyítvány kiállításától számított második év eltelte után záróvizsgát akkor teheted, ha a szakfelelős –a záróvizsgát szervező oktatási szervezeti egység vezetője és a specializációfelelős (ha van) véleményének ismeretében –a szakdolgozat (diplomaterv, diplomamunka) témáját aktuálisnak elfogadja. A korszerűtlennek minősített téma esetén új szakdolgozatot (diplomatervet, diplomamunkát) kell készítened.
Jogviszony megszűnését követő ötödik év eltelte után záróvizsgát nem tehetsz.
hu
Az eddig teljesített tárgyaimat és megszerzett aláírásaimat el tudom fogadtatni?
Igen, ennek módja a 024-es, vagy 025-ös kérvény leadása.
hu
Az oklevél osztályzata mi alapján számítódik?
Az oklevéleredményt, ha a tanulmányok során szigorlat, illetve szigorlatok kötelező teljesítését

a) írta elő a tanterv, akkor a 0,2×ZT+0,3×D+0,3×TÁ+0,2×SZ
b) nem írta elő a tanterv, akkor a 0,2×ZT+0,3×D+0,5×TÁ

SZ az oklevél megszerzéséhez szükséges szigorlatok érdemjegyének egyszerű számtani átlaga
TÁ a teljes tanulmányi időszakra számított halmozott súlyozott tanulmányi átlag
ZT és D mennyiségek értelmezése a 156. § (1) bekezdés szerinti
hu
Az államilag támogatott félévek közé beszámítanak a passzív félévek?
Nem.
hu
Bármelyik félévben van lehetőségem átjelentkezésre? (átvétel)
Igen. Az átvételi kérelem 3000 Ft összegű szolgáltatási díj ellenében az őszi félévre vonatkozóan július 15-ig, a tavaszi félévre január 30-ig nyújtható be, a kth.bme.hu honlapon E-ügyintézés/Portál űrlapok menüpont alatt. Ha karon belül váltasz szakot, akkor a Neptunban kell leadni a 011-es kérvényt.

Az átvételi kérelem díjmentes, ha eddig is a BME-re jártál.
hu
Egy ZH / vizsga megtekintésén nem tudtam résztvenni, mit tudok tenni?
A tárgy oktatójának érdemes egy levelet címezni, hogy szeretnéd megtekinteni a zárthelyidet/vizsgádat, de sajnos az eredeti időpont nem volt optimális.
hu
Egy ZH-t / vizsgát nem javítottak ki időben, mit tudok tenni?
Amennyiben nem ért téged sérelem a határidő nem betartása miatt, vagy csupán néhány órával csúsztak ki a javításból, úgy legyél megértő az oktatóval. Mindazonáltal a TVSZ releváns pontja megsértésre került, így ha igényled, akkor a Hallgatói Képviselet felveszi a kapcsolatot az oktatóval.
hu
Egy félévben hány pót-pót-ZH-n vehetek részt?
Nincs korlátozva, akár mindegyik tárgyadból elmehetsz, viszont tárgyanként 4500 Ft különeljárási díjat kell fizetni.
hu
Egy félévben hányszor vizsgázhatok egy tárgyból?
Nincs korlátozva, azonban figyelj, hogy egy tárgyból az összes vizsgád száma semmiképp ne lépje át a 6-ot.
hu
Egy már teljesített tárgyamat felvehetem újra?
Igen, térítési díj ellenében. Ugyanazon tantárgy esetében legfeljebb egy alkalommal élhetsz a javító célú ismételt tantárgyfelvétel lehetőségével, továbbá a teljes tanulmányi idő alatt legfeljebb a szak képzési és kimeneti követelményeiben az oklevél megszerzéséhez szükséges kreditmennyiség – felfelé kerekített – tíz százalékáig lehet.
Amennyiben javítani szeretnél egy tárgyat, a Neptunban a 008-as kérvényt kell leadnod.
hu
Egy tárgy minden kurzusra betelt és nem tudok jelentkezni, mit tudok tenni?
Amennyiben mintatantervi tárgy, nem történhet ilyen; tárgyfelelősnek kell írni, hogy nincs hely.
Amennyiben szabadon választható sajnos mást kell keresni.
hu
Egy tárgyból alapvetően nincs pót-pót-ZH, viszont nekem szükségem lenne rá, mit tudok tenni?
Érdemes felvenni a kapcsolatot az oktatóval, hogy hajlandó-e a pót-pót zárthelyit tartani. Ha nem, akkor méltányossági kérelem terhére (méltánylandó okot bemutatva) kérhető a pót-pót zárthelyi megtartása.
hu
Egy tárgyból korábban már szereztem aláírást, azonban a tárgyat ismét felvettem, ilyenkor ismét teljesítenem kell a félévközi követelményeket (a ZH-kkal)?
Aláírás birtokában van lehetőséged vizsgakurzust felvenni, ezesetben nem kell a félévközi teljesítményértékeléseket teljesítened, csak a vizsgát. 

Lehetőséged van azonban a sima tárgyat újból felvenni, ekkor alapvetően minden ZH-t és házi feladatot újra kell csinálnod, de esetenként a tárgyfelelős engedélyezheti a régebbi eredményed beszámítását, így erre ajánlott lehet rákérdezni. Mindezek ellenére a megszerzett aláírásodat már biztosan nem fogod elveszíteni, hacsak a Tantárgyi adatlapon nem szerepel ennek ellenkezője.
hu
Elfelejtettem jelentkezni specializációra, mi ilyenkor a teendő?
Ebben az esetben ajánljuk leadni a 999-es kérvényt. A kérvényben ne felejts el a méltányosságodra hivatkozni. Azonban nincs rá garancia, hogy a kérvényed elfogadásra fog kerülni, így mindenképpen figyelj oda a határidőre.
A késedelmes jelentkezés a besorolás menetén nem változtat.
hu
Ha a hatodik sikertelen vizsga után elbocsátanak, akkor még tudok más tárgyakból vizsgázni?
Igen, a vizsgaidőszakodat még végigcsinálhatod.
hu
Ha egy vizsgaidőszakban a hatodik sikertelen vizsga miatt elbocsátanak, még van lehetőségem más tárgyakból vizsgázni?
Igen, a vizsgaidőszakodat még végigcsinálhatod.
hu
Ha kiiratkozom az egyetemről, a diákigazolványom meddig marad érvényes?
"Az őszi féléves matricával március 31-ig.
A tavaszi féléves matricával október 31-ig."
hu
Ha korábban végeztem viszont nem jelentkeztem MSc-re, akkor a korábbi záróvizsgámat elfogadják most MSc felvételi vizsgaként?
Nem. Újra meg kell írnod, mivel a korábban megírt záróvizsga nem feleltethető meg későbbi felvételi vizsgaként.
hu
Ha maradok MSc-re, megszűnik a jogviszonyom az abszolutórium megszerzését követően?
Kiállítását követő vizsgaidőszak végén megszűnik a hallgatói jogviszony (sikeres MSc felvételi esetén is!)
hu
Ha már specializáción voltam, azt eltudom fogadni újrafelvételi esetén?
Igen. Mikor újrafelvételizel, akkor a 025A/B kérvény leadásakkor a csatolt táblázatba bele kell írnod, hogy szeretnél a korábbi jogviszonyod specializációjára bekerülni.
hu
Ha nem fogadták el a méltányossági kérelmem mit tudok tenni?
Lehetőséged van a 001 kérvénnyel jogorvoslatot kérni a méltányossági kérelem elutasításával kapcsolatban.
hu
Ha specializációt váltok méltányosság terhére, akkor van rá esély, hogy nem jutok be a választottra?
Igen, a kérelem elfogadása esetén a következő félévtől kikerülsz az eredeti specializációról, és részt vehetsz a következő besoroláson ugyanazokkal a feltételekkel, mint azok
a hallgatók, akik még nem voltak specializáción.
hu
Ha villamosmérnök BSc-ről megyek mérnökinformatikus MSc-re (vagy fordítva), akkor mindkét képzés záróvizsgáját meg kell írnom?
Igen.
hu
Ha villamosmérnök szakon legalább egy specializáció-előkészítő tárgyat teljesítettem, akkor biztosan bejutok egy specializációra?
Nem. El kell érned az adott specializációhoz tarozó bekerülési átlagot is.
hu
Ha újrafelvételizek, mikor iratkozzak ki?
Amennyiben ugyanarra a szakra mész nem érdemes kijelentkezni. A KTH automatikusan meg fogja szünteni a régebbi jogviszonyt.
hu
Ha újrajelentkezek, a jelenlegi jogviszonyommal mi lesz?
Ugyanazon a szakon csak egy érvényes jogviszonyod lehet. Ha nem szünteted meg a valamelyiket, akkor automatikusan a régit fogják megszüntetni számodra.
hu
Hatodik sikertelen vizsga / hatodik tárgyfelvétel miatti elbocsátás ellen tudok fellebbezni?
"Sajnos 6. vizsga/szigorlat esetén nem lehet fellebbezni.
6. tárgyfelvétel esetén a TVSZ 64. § c) pontja alól felmentést lehet kérni a méltányossági kérelemmel."
hu
Heti hány órát teljesíthetek a szakmai gyakorlat során?
Az első félévben, tehát az első öt hónapban heti 3*8=24 órát kell teljesíteni. A második félévben, azaz a második öt hónapban heti 4*8=32 órát kell teljesíteni.
hu
Heti hány órát teljesíthetek a szakmai gyakorlat során?
Szorgalmi időszakban heti 20 órát, de ettől méltányossági terhére el lehet térni. Nyáron végzett szakmai gyakorlat esetében nincs ilyen megkötés.
hu
Hogyan tudok kiiratkozni az egyetemről?
Elbocsátási kérelmed a Neptun rendszeren keresztül, az Ügyintézés/Kérvények menüpont alatt tudod leadni, a 032-es kérvény formájában.
hu
Hogyan tudok nyilatkozni arról, hogy a következő félévemet passziváltatni szeretném?
A Neptun rendszeren belül az Ügyintézés / Beiratkozás / Bejelentkezés menüpontnál az aktuális félévet passzívnak állítod. (A be nem állított félévet a Neptun automatikusan passzív félévként kezeli.)
hu
Hogyan tudok újrajelentkezni?
A felvi.hu rendszerén keresztül. Pontosan úgy, ahogyan először jelentkeztél.
hu
Hogyan tudom felhasználni a méltányossági kérelmemet?
A méltányossági kérelmed Neptunon keresztül tudod leadni, a 002-es kérvény formájában. A kérvényben hivatkozni kell arra a TVSZ pontra, ami alól felmentést szeretnél kérni, valamint a kérelmed indokolnod kell, illetve lehetőséged van mellékletek csatolására is (például orvosi igazolás).
hu
Hogyan tudom igazolni, hogy indokoltan hiányoztam egy vizsgáról?
Először mindenképpen az oktatót keresd meg. Ha ő nem fogadja el a hiányzásod okát, akkor a Neptunban tudsz leadni egy kérvényt (052 Vizsgáról távollét igazolás) a vizsgát követő 15 napon belül,
amit a KTB fog elbírálni. Ha elfogadják a kérvényt, akkor olyan lesz,
mintha nem is jelentkeztél volna a vizsgára (nem kell fizetni és nem
fogynak a vizsgaalkalmaid).
hu
Hol kell jeletkeznem specializációra?
A választott specializációkra a Neptun rendszeren keresztül adható le a jelentkezés. A beállított rangsornak pár napon belül meg kell jelennie a specializáció minisiteon.
hu
Hol találom Neptunban a specializációim tárgyait?
A Tanulmányok -> Végbizonyítvány követelmények fülön tudod megtekinteni. Érdemes inkább az adott szak programját elolvasni a kari honlapon, az átláthatóbb.
hu
Hol találom a szabadon választható tárgyakat?
Neptun->Tárgyak->Tárgyfelvétel->(tárgytípus:Mintatanterv tárgyai+ mintatantervek: Választató tárgyak) vagy (tárgytípus: egyéb szabadon választható tárgyak + mintatantervek: Választható tárgyak)
hu
Hol tudok tájékozódni a záróvizsga írásbeli részének a témaköreiről, feladatairól?
A kari honlapon kerülnek ezek kihirdetésre. Itt találhatóak a releváns tárgyak:

<link>
hu
Hol tudok tájékozódni a záróvizsga írásbeli és szóbeli részének időpontjáról?
A kar hivatalos honlapjára szokott felkerülni hírként: vik.bme.hu
hu
Hol tudok tájékozódni arról, hogy mikor lesznek a félév során a ZH-k?
Kari honlapon a zárthelyik ütemzésénél.
hu
Hol tudom teljesíteni a szakmai gyakorlatot?
A szakmai gyakorlat szabályzat 4. pontja szerint a szakmai gyakorlat olyan gyakorlóhelyen végezhető, aminek megállapodása van a karral. Bizonyos feltételek teljesülése esetén a kar megállapodást köthet a hallgató által választott gyakorlóhellyel (ha még nincs ilyen megállapodás).
hu
Hol tudom teljesíteni a szakmai gyakorlatot?
Ezt specializációra kerülés után tudod megnézni a kooperatív képzés portálján (kooperativ.vik.bme.hu). Itt láthatod az összes fogadó vállalatot és azok témáit.
hu
Honnan tudom, hogy jogosult vagyok a kedvezményes tárgyfelvételre?
Alapvetően emailen értesít a KTH (ez egyébként nem szokott megjönni). Amennyiben kitöltötted az összes OHV kérdőívet, úgy mindig jogosult vagy a kedvezményes tárgyfelvételre. Továbbá Neptunon belül az Információk menüpontnál lehet tájékozódni
hu
Honnan tudom, hogy mikor indul a tárgyfelvételi időszak?
KTH->Események->Időpontok és időszakok vagy Neptun->Információ->Időszakok
hu
Honnan tudom, hogy milyen tárgyakat kell felvennem?
Mérnökinformatikus(BSc): <link>
Villamosmérnök(BSc): <link>
Üzemmérnök-informatikus(BProf): <link>
Mérnökinformatikus(MSc): <link>
Villamosmérnök(MSc): <link>
Gazdaságinformatikus(MSc): <link>
Egészségügyi mérnök(MSc): <link>
hu
Honnan tudom, hogy áttudok-e jelentkezni egy másik képzésre? (átvétel)
A felvi.hu rendszerén keresztül ellenőrizned kell, hogy a két szak képzési területe azonos-e.

Ezt itt teheted meg: <link>
hu
Hány kreditnyi kötelezően választható tárgyat kell teljesítenem?
BSc képzés (2013-ig felvetteknek): 10 kredit (5 tantárgy)
BSc képzés (2014-től felvetteknek): 8 kredit (4 tantárgy) (maximum 4 kreditnyi VIK-es, minimum 4 GTK-s)
MSc képzés: 6 kredit (3 tantárgy)
hu
Hány kreditnyi szabadon válaszható tárgyat kell teljesítenem?
BSc és BProf képzés: 10 kredit
MSc képzés: 6 kredit
hu
Hányszor vehetek fel egy tárgyat?
6-szor. Ha 6. alkalommal se sikerül elvégezned elbocsátanak. Az ilyen okból történő elbocsátás ellen van lehetőség méltányosági kérvénnyel felmentést kérni.
hu
Hányszor vizsgázhatok egy tárgyból összesen?
Összesen 6 vizsgát tehetsz, a hatodik elégtelen vizsga után elbocsátanak az egyetemről.
hu
Kaphatok-e kollégiumot önköltséges képzésen?
Igen, de ebben az esetben a kollégiumi díj összege magasabb: egy főre jutó kollégiumi normatíva egy hónapra számított összege (ami most: 11650 Ft), plusz az állami (rész)ösztöndíjasok által fizetendő kollégiumi térítési díj (Schönherz most 9320 Ft), összesen 20970 Ft.
hu
Kell kötelezően választható tárgyakat teljesítenem ahhoz, hogy specializációra kerüljek?
Villamosmérnöki szakon 2 kötelezően választható tantárgy teljesítése szükséges a specializációra kerüléshez a mintatanterv szerint.
Mérnökinformatikus és üzemmérnök-informatikus szakon nem kell ilyet teljesíteni.
hu
Kell szabadon választható tárgyakat teljesítenem ahhoz, hogy specializációra kerüljek?
Nem kell.
hu
Kinek tudom jelezni, ha az abszolutóriumom nem került időben rögzítésre, pedig arra jogosult vagyok?
Mindenképp a KTH-s ügyintéződet keresd fel, akár telefonos úton is. Ha jelzed neki az anomáliát, akkor hamar megoldja a problémát.
hu
Kötelezően választható tárgy elszámolható szabadon választható tárgynak?
Igen. Amennyiben a kötelezően választható tantárgyaid teljesítése során több kreditet szereztél, mint amennyit a tanterved szerint teljesítened kell, akkor a többlet a szabadon választható tantárgyak körében teljesítendő kreditként kerül elszámolásra.
hu
Leadtam a 088-as kérvényt. Milyen egyéb teendőm van, ha online formában szeretném teljesíteni az egyébként jelenléti számonkéréseimet?
Kedvezményes tanulmányi rendet a 022 számú kérvénnyel kérhetsz, mely - oktatóiddal való egyeztetés után - lehetőséget adhat számonkéréseid online formában történő teljesítésére.
hu
Lehet, hogy egy félévben nem veszek fel kreditet? (0 kredites félév)
Igen. Ez lehetséges és vigyázni is kell vele, mert ekkor nem figyelmeztetnek. (például, ha véletlen bent maradt az aktív státusz)
hu
Lehet, hogy egy számonkérés minimum ponthatára nem 40%?
Igen elképzelhető. A TVSZ csak annyit mond, hogy az elégséges érdemjegy megszerzéséhez szükséges pontszám nem lehet magasabb az összes kötelező teljesítménykérés teljes és hibátlan teljesítésével elérhető szint 50%-a.
hu
Meddig kell, hogy az abszolutórtium bekerüljön Neptunba?
Teljesítést követően 20 napon belül.
hu
Meddig tudom a félévemet utólagosan passziváltatni?
031/A Bejelentkezés visszavonása:
őszi félévben október 14-ig
tavaszi félévben március 14-ig


031 Utólagos passzív félév kérése: Az első oktatási hét első napjától a félév utolsó napjáig.
hu
Meddig van lehetőségem vizsgáról lejelentkezni?
Vizsgát megelőző nap délig.
hu
Mennyi idő alatt kell kijavítani egy ZH-t?
Annak elkészültét (beadását) követő nyolc napon belül.
hu
Mennyi idő alatt kell kijavítani egy vizsgát?
Annak befejezésétől számított második munkanap végéig.
hu
Mennyit kell fizetnem egy pót-pót-ZH-ért?
A zárthelyi dolgozat újbóli pótlása esetén, a különeljárási díj mértéke a hallgatói normatíva 2,5%-ának száz forintra felkerekített összege: 4500 Ft (2020)
hu
Mi az a méltányossági kérelem?
A képzésed során egy alkalommal, egy egyéni méltányolást igénylő esetben van lehetőséged élni az ún. méltányossági kérelmeddel. A kérelem felmentést ad a TVSZ valamely pontja alól, így azt a célt szolgálja, hogy egy speciális esetben attól eltérően rendelkezzenek. És biztosítja a lehetőséget a tanulmányaid zavartalan folytatására egy olyan esemény során, amely külön méltányolást igényel (például betegség miatti tanulmányi nehézségek).
hu
Mi kell az abszolutórtium megszerzéséhez?
Teljesítened kell a tanulmányi és vizsgakövetelményeket (mintatantervi tárgyakat), szakmai gyakorlatot és megszerezned a kellő számú kreditet. A nyelvvizsga, szakdolgozat, diplomamunka elkészítése nem szükséges.
hu
Mi történik akkor, ha nem adom le a szakdolgozatomat?
Nem mehetsz záróvizsgázni.Ennek ellenére javasolt, hogy a konzulensedet keresd fel, hogy van-e lehetőséged késedelmes beadására az engedélyével, hogy ebben az időszakban tudjál záróvizsgázni. Amennyiben nincs rá lehetőség elbuktad a tárgyat és a következő félévben újra felveheted.
hu
Mi történik, ha a méltányossági kérelmemet nem fogadják el?
Ebben az esetben a kérelmed nem veszik el, azt más célból újra felhasználhatod a képzés során.
hu
Mi történik, ha két passzív félév után egy harmadikra is bejelentkezek?
A TVSZ 69. § alapján elbocsátásra kerülsz.
hu
Mik a záróvizsga sikerességének a követelményei?
Vizsgarészenként a 40% elérése.
Vizsgarész a szóbeli, illetve az írásbeli. Írásbelin az egyes tárgyakból külön-külön NEM SZÜKSÉGES a 40% elérése, csak összesítve.
hu
Mik azok a szakmai szabadon választható tárgyak?
Azok a szabadon választható tantárgyak, amelyeket a szakbizottság a hallgató szakmai ismereteit bővítő tantárgynak ítéli.
hu
Mikor kell teljesítenem a szakmai gyakorlatot?
A BProf képzésen a szakmai gyakorlat egyenlő a kooperatív képzéssel. Ez a képzés ideje alatt, az 5-6. félévben, 10 hónapon keresztül (szeptember 1 – június 30) tart.
hu
Mikor kell teljesítenem a szakmai gyakorlatot?
A szakmai gyakorlat szabályzat szerint a mintatanterv 6. és 7. félév közötti nyarán. Később is lehet, de végbizonyítványt nem lehet a szakmai gyakorlat sikeres teljesítése hiányában megkapni.
hu
Mikor kerül ki az adott félévre vonatkozó tanulmányi ösztöndíj osztás elvei?
A Kari Hallgatói Képviseletek a kari elosztás következő félévre vonatkozó elveit, az eljárás menetét, határidejét az ösztöndíj odaítélését megelőző szorgalmi időszak kezdetéig meghatározzák, és nyilvánosságra hozzák honlapjukon.
hu
Mikor kötelező egy tárgyból pót-pót-ZH-t tartani?
Az oktatási szervezeti egység köteles második ismétlési, illetve javítási lehetőséget biztosítani, ha a korábbi összegző teljesítményértékelések során az azon vagy azokon részt vett hallgatók kevesebb, mint kétharmada szerzett „Aláírva” aláírásbejegyzést vagy elégtelentől különböző félévközi érdemjegyet.
hu
Mikor van lehetőségem kedvezményes tárgyfelvételre?
A kedvezményes tantárgy- és kurzusfelvételi időszak az előzetes időszak kezdete előtt általában két órával kezdődik. A Neptunban az Információk->Időszakok menüpont alatt meg tudod nézni az aktuális időtartamot.
hu
Mikör történik a szakdolgozat védése?
A szakdolgozat megvédésére a szóbeli záróvizsgán kerül sor.
hu
Milyen dokumentumokat kell leadnom a szakmai gyakorlattal kapcsolatban?
A jelentkezés véglegesítéséhez fel kell tölteni az aláírt feladatlapot. A szakmai gyakorlat elfogadásának feltételei: 15-20 oldalas beszámoló a végzett munkáról,
egy napi bontású, a külső konzulenssel hitelesített munkanapló és a külső konzulens által készített értékelő jelentés.
hu
Milyen dokumentumokat kell leadnom a szakmai gyakorlattal kapcsolatban?
Az egyes cégekkel való kapcsolatfelvételkor szükséges mellékelni önéletrajzot, kísérőlevelet és motivációs levelet. Ezek formai követelményeiről a kooperatív képzés portálján, a jobb felső sarokban találsz információt (SCH tájékoztató)
hu
Milyen esetben bocsátanak el tanulmányi alapon?
A TVSZ 64. § alapján, tanulmányi okból történő elbocsátásra kerül sor abban az esetben, ha végbizonyítványodat a képzési idő kétszeresének letelte előtt nem szerzed meg, vagy legalább egy tárgyból tett sikertelen vizsgáidnak (szigorlataidnak) száma eléri a hatot, vagy egy tantárgy kreditpontját hatszori tantárgyfelvétel után sem sikerül megszerezned, vagy halmozott súlyozott tanulmányi átlagod nem éri el alapképzés/osztatlan képzés esetén a 2,25 értéket a beiratkozást követő negyedik aktív félév végén, mesterképzés esetén a 2,50 értéket a második aktív félév végén, vagy az utolsó három aktív félévedben nem szereztél legalább 20 kreditpontot, vagy korábbi jogviszonyod megszűnését követően újra felvételt nyert hallgatóként a beiratkozástól számított első három aktív félévedben nem szereztél legalább 10 kreditpontot.
hu
Milyen esetben tudok átjelentkezni egy másik képzésre?(átvétel)
Olyan szakra van lehetőséged átjelentkezni (átvételt kérni), amelynek képzési területe megegyezik a mostani szakod képzési területével.
hu
Milyen esetekben bocsátanak el?
Az elbocsátás történhet tanulmányi okból (elégtelen tanulmányi teljesítmény következményeként), saját kérésre, átvétel miatt (más felsőoktatási intézménybe, illetve szakra), be nem jelentkezés miatt, passzív félévszám túllépés miatt, fizetési hátralék miatt, jogviszony létesítéshez szükséges feltétel megszűnése miatt, illetve fegyelmi úton. A pontos leírásokat a TVSZ 19. fejezetében találod.
hu
Milyen esetekben utasíthatnak passzív félévre?
Ha elmulasztod a bejelentkezést a félévre.
Nem fizeted be a tartozást.
Dokturanduszok elmulasztják a munkaterv leadását.
hu
Milyen határidőket kell betartani a szakmai gyakorlat esetén?
A feladatlap véglegesítésének határideje: Legkésőbb a gyakorlat megkezdését megelőző hét első munkanapja. A beszámoló leadási határidejét a tanszéki szakmai gyakorlat felelős határozza meg. Ha a gyakorlóhellyel nincsen kari megállapodás, akkor ennek kezdeményezését úgy kell időzíteni, hogy a megállapodás létrejöjjön legalább a gyakorlat tervezett megkezdése előtt egy héttel.
hu
Milyen határidőket kell betartani a szakmai gyakorlat esetén?
Ezek évről évre változnak, a kari vezetés mindig tart ezzel kapcsolatos tájékoztatókat a hallgatók számára. A hozzávetőleges időpontokat a kooperatív képzés szabályzata tartalmazza.
hu
Milyen követelményei vannak a szakdolgozat felvételének?
BSc: A hallgató akkor veheti fel a tantárgyat, ha:
összesen legalább 174 kreditpontot szerzett, amelyből a mintatantervnek megfelelően legfeljebb 10 kreditpont származik szabadon választott tantárgyakból;
a mintatanterv szerinti első 4 félévre előírt kötelező tantárgyait teljesítette;
a 6. félév végéig előírt specializáció-és ágazati tantárgyait teljesítette.

Bprof:
összesen legalább 140kreditpontot szerzett, amelyből a mintatantervnek megfelelően legfeljebb 10 kreditpont származik szabadon választott tantárgyakból;
az Önálló laboratóriumtantárgyat teljesítette;
A Szakdolgozat-készítéssel párhuzamosan felvett tantárgyak eredményes teljesítése esetén az abszolutórium megszerezhető

MSc:
A hallgató akkor veheti fel a Diplomatervezés 1. tárgyat, önlab 1,2-t már teljesítette.
Diplomatervezés 2-t akkor, ha teljesítette a Diplomatervezés 1-et, megvan 84 kreditpontja és
(a) a mérnök informatikus szakon a hallgató specializációjáraelőírt felsőbb matematikaés a közös tantárgyak kreditpontjainak megszerzése;
(b) a villamosmérnöki szakon a hallgató specializációjára előírt felsőbb matematika, az egyik közös tantárgy és a választható természettudományos tantárgy kreditpontjainak megszerzése;
(c) az egészségügyi mérnöki szakon a mintatantervben előírt szigorlat teljesítése.
hu
Milyen követelményeket kell teljesíteni a specializációra soroláshoz?
Specializációválasztására azon hallgató jogosult, aki a specializációválasztást megelőző vizsgaidőszak végéig megszerzett legalább 90 kreditpontot a mintatanterv szerint, teljesítette a mintatantervben az első két szemeszterre előírt tantárgyakat (a testnevelés kivételével),  szerzett legalább 20 kreditpontot a mintatanterv szerinti 3. szemeszter tantárgyaiból, és teljesítette a szakhoz kötött szigorlati tantárgyat. 


Villamosmérnöki szakon specializációra csak az a hallgató kerülhet, aki teljesíti az adott specializációhoz kötődő szakmai tantárgyat.
hu
Milyen követelményeknek kell megfelelnem átjelentkezés esetén?(átvétel)
"Fontos, hogy legyen aktív jogviszonyod. Így semmiképp se szüntesd meg azt, amíg az új szakodra átvételre nem kerültél.

Alapképzési, illetve osztatlan szakra történő jelentkezés esetén legalább egy lezárt aktív félévet követően abban az esetben vehető át, ha:
- aktív félévenként átlagosan legalább tizennyolc teljesített kredittel rendelkezik
- legalább 2,75 értékű halmozott súlyozott tanulmányi átlaggal rendelkezik
- eleget tesz a kérelemmel érintett szakra vonatkozó, a képzési és kimeneti követelményekben, valamint a Felsőoktatási Felvételi Tájékoztatóban közzétett feltételeknek.

Mesterképzési szakra legalább egy lezárt aktív félévet követően abban az esetben vehető át, ha:
aktív félévenként átlagosan legalább tizennyolc teljesített kredittel rendelkezik
legalább 3,00 értékű halmozott súlyozott tanulmányi átlaggal rendelkezik
eleget tesz a kérelemmel érintett szakra vonatkozó, a képzési és kimeneti követelményekben, valamint a Felsőoktatási Felvételi Tájékoztatóban közzétett feltételeknek"
hu
Milyen nyelvvizsga kell a diplomához?
Mind BSc, mind osztatlan ötéves képzésben egy államilag elismert középfokú C típusú nyelvvizsga szükséges (vagy azzal egyenértékű emeltszintű érettségi). Jó az egynyelvű és a kétnyelvű nyelvvizsga is. Az is C típusú (komplex) nyelvvizsgának számít, ha más nyelvvizsgaközpontban tetted le az A és B részét a nyelvvizsgának.

MSc esetén annyi megkötés van, hogy csak olyan élő idegen nyelv számít, amiből a területnek szakirodalma van, de ebben az esetben is elég a középfokú C típusú nyelvvizsga, akár ugyanaz is, mint BSc-n (pl. angol, német nyelv esetén).
hu
Milyen opcióim vannak a Diákhitellel kapcsolatban?
Diákhitel1 - szabad felhasználású

Diákhitel2 - felsőoktatási képzési költségekre 

Diákhitel plusz - kamatmentes, szabadfelhasználású (2020. máj. 1-dec 31.)
hu
Milyen speciális szabályok vonatkoznak rám, ha újrafelvételiztem a képzésre?
Tanulmányi okokból történő elbocsátáshoz a kredithatár az első három félév esetén 20 helyett 10-re csökken.
hu
Milyen szabályokat kell betartanom a tanulmányi teljesítményértékelések során?
Az általános védelmi intézkedések betartása, maszk viselete és 1,5 méteres védőtávolság megtartása kötelező. 

Személyes jelenlétét igénylő tanulmányi teljesítményértékelésen kizárólag egészséges, tüneteket nem mutató személy vehet részt.
hu
Milyen tárgyak számítanak bele a specializáció átlagba?
A rangsorátlagot BSc-n az első 4 (BProf: első 3) félév mintatanterv szerinti tantárgyainak eredménye alapján kell kiszámítani. A számítás módja a megszerzett érdemjegyek kreditekkel súlyozott összege osztva 120 (BProf: 90) kredittel.
hu
Milyen tárgyak számítanak szabadon választható tárgynak?
Bármilyen, bármely egyetemen oktatott tárgy.
(A szabadon választható tantárgyakat a képzések szakbizottságai három kategóriába sorolják:
Ajánlott egy tantárgy, ha azt a szakbizottság a hallgató szakmai ismereteit bővítő tantárgynak ítéli.
Befogadott egy tantárgy, ha az a hallgató általános érdeklődésére tarthat számot, de szakmailag kevésbé kapcsolódik a képzéshez.
Tiltott egy tantárgy, ha az a képzésben szereplő tantárgyakkal a TVSz-ben megengedett mértéknél nagyobb átfedést tartalmaz, így teljesítése kredittel nem elismerhető.)
hu
Milyen tárgyakból kell záróvizsgáznom?
BSC Villamosmérnök (egyben felvételi is Msc Vill-ra):
Jelek és jelrendszerek 2. 1/3 súllyal (figyelembe veszi villamos energetika témaköreit)
Szakmai ismeretek (Digitális technika 1.-2., az Elektronika 1.-2. és a Méréstechnika) 2/3 súllyal

BSC Mérnökinformatikus (egyben felvételi is Msc Mi-ra):
Algoritmusok (Algoritmuselmélet és a Bevezetés a számításelméletbe 2. ) 1/3 súllyal
Szoftver ismeretek ( Szoftvertechnológia, a Szoftvertechnikák és az Adatbázisok) 2/3 súllyal

Bprof:
Egy specializációs tárgyból szóbeli záróvizsga,
komplex írásbeli vizsga és szakdolgozat védés szükséges

MSC:
Két tantérgyból kell Záróvizsgát tenni, ezekről részletesebben itt olvashatsz: <link> A dokumentumon belül: TVSZ 151.§ (28)-(33)"
hu
Mire kell figyelnem az újrajelentkezés során?
Nyilatkozz arról hogy melyik jogviszonyodat tekintsék érvényesnek. Ha nem nyilatkozol, az új felülírja a régit és az nem lesz később visszaállítható.
hu
Miért szeretnék átkerülni önköltséges képzésre?
Alapvetően van 12 darab állam által támogatott féléved. Amennyiben csúszol elképzelhető, hogy lesznek olyan féléveid (BSc + MSc)-n belül, ahol már átsorolnak önköltségesre. Lehet annyit taktikázni, hogy mivel az MSc képzések általában drágábbak mint a BSc, úgy a BSc féléveidből párat te fizetsz, és úgy az MSc-n belül annyival kevesebbet kell majd fizetni. 


Támogatott félévek eloszlása (szemeszterek+2):
BSc képzésen max 9 szemeszter,
BProf képzésen max 8 szemeszter,
MSc képzésen max 6 szemeszter.
hu
Más egyetem tárgyait hogyan tudom felvenni?
Ahhoz, hogy egy másik egyetem tárgyát fel tudd venni, szükséged van arra, hogy vendéghallgatói jogviszonyt létesíts azzal az egyetemmel. Ehhez szükség van a KTB előzetes engedélyére (ahhoz, hogy a tárgyat később itt is elfogadtathasd), és a fogadó egyetemnek is engedélyezni kell. Teljesítés után pedig be tudod akkreditáltatni a tárgyat a BME-s képzésedre.
hu
Más kar tárgyait hogyan tudom felvenni?
NEPTUN>Tárgyak>Tárgyfelvétel>Minden további intézményi tárgy

Ha nem sikerül felvenned és teljesíted a tárgy előkövetelményeit, akkor add le a 017-es kérvényt.
hu
Még nem került az abszolutórtiumom rögzítésre, ettől függetlenül tudok záróvizsgázni?
Tudsz, az a lényeg, hogy szóbeli Záróvizsgáig bekerüljön az abszolutórium.
hu
Méltányossági kérelemmel lehetséges, hogy a Szakdolgozat készítés mellé a követelmények által kötött tárgyat vegyek fel (például Adatbázisok, Grafika)?
A Számítógépes grafika / Adatbázisok szakmai tárgynak számítanak, tapasztalataink alapján ezt még a méltányossági kérelem leadásával sem szokták támogatni.
hu
Nem jelentem meg vizsgán, mit tudok tenni?
Neptunon meg fog jelenni egy tétel, amit be kell fizetni.
hu
Nem sikerült azt a kurzust felvennem, aminek az időpontja jó lenne nekem, mit tudok tenni?
Keress más kurzust, vagy írj a tárgyfelelősnek, hogy számodra csak az az időpont jó. Általában korrektek ilyen tekintetben.
hu
Nem tudok felvenni egy tárgyat, pedig minden előfeltételnek megfelelek, mit tudok tenni?
017-es kérvényt kell leadnod.
hu
Nem írták be vagy rossz jegyet írtak be a Neptunba, mi a teendő ilyenkor?
Először érdemes a tanszékkel felvenni a kapcsolatot, és nekik jelezni a problémát.Ha nem jársz sikerrel, akkor a Neptunban a kérvények között tudod bejelenteni a jegyeltérést. Erre a következő félév második hetéig van lehetőséged, utána csak különeljárási díj fejében.
Ez alapján a KTH felkéri a tanszéket adatközlésre, ők a vizsgalap alapján 5 napon belül kötelesek megküldeni az eredményt a KTH-nak.
Amennyiben ez nem egyezik meg az általad bejelentettel, akkor erről a KTH tájékoztat és 5 napod van arra, hogy a tanszékkel egyeztesd a dolgot.
Fontos: ajánlott vitás helyzetben egy hallgatói képviselőt megkeresni, hogy segítsen a közvetítésben.
hu
Sikeres utóvizsgával még bejuthatok a kiválasztott specializációra?
Vizsgaidőszak végén történik a besorolás. Újra besorolni nem fognak, viszont ha eddig nem kerültél besorolásra és az utóvizsgával teljesíted a specializációfelvétel feltételeit, akkor besorolnak.
hu
Sikertelen 6. vizsga / 6. tárgyfelvétel után lehetséges az újrafelvétel?
Igen.
hu
Szabadon választható tárgyként bármilyen tárgyat fel lehet venni az egyetemről?
Minden intézményi tárgyat felvehetsz, aminek teljesíted az előkövetelményeit. Néhány tárgy esetén (főleg GTK-s tárgyakra jellemző ez) előkövetelményként szerepel, hogy az adott szakra járj (illetve előnyben részesítik az oda járó hallgatókat jelentkezésnél).
hu
Szakdolgozatnak az Önálló labor témámat kell folytatnom?
Nem szükséges. Tetszőlegesen választható ez is.
hu
Szeretnék jegyzetpályázatot beadni, mit tegyek?
A pályázati kiírásnak megfelelően kell eljárni. A félév során egy adott tárgyból kell elektronikus segédanyagot készíteni, amit az oktatóval kell lektoráltatni. Ezután a pályázati adatlapot kell kitölteni elektronikusan, és leadni személyesen a HK irodában (SCH 104).
hu
Tudok ismét államilag támogatott képzésre felvételizni?
Igen, amennyiben még nem fogytak el az államilag támogatott féléveid.
hu
Tudom a félévemet utólagosan passziváltatni a méltányossági kérelmemmel?
Alapvetően csak a második oktatási hét végéig van lehetőséged a féléved utólagos passziváltatására. Ezen túl a méltányossági kérelmed csak abban az esetben kerül elfogadásra, amennyiben az ténylegesen méltányolandó, és ezt megfelelő igazolásokkal tudod alátámasztani (például orvosi igazolás).
hu
Tudom az egyetemi képzésemet passzív félévvel kezdeni?
Igen.
hu
Tárgyfelvétel során mintatantervi óráim ütköznek, mit tudok tenni?
Amennyiben azonos félévű mintatantervi tárgyról van szó ilyen nem fordulhat elő, lehet találni olyan kombinációt, ahol ez nem lép fel. Amennyiben különböző félévű tárgyak ütköznek, úgy sajnos nem lehet mit tenni.
hu
Van lehetőségem a szakdolgozatot nem azon a tanszéken írni, ahol jelenleg specializáción vagyok?
BSc-n: Igen.
Bprofon: Nem.
hu
Van lehetőségem a tankörömtől különböző időpontú órákat felvennem?
Igen, bár nem ajánlott.
hu
Van lehetőségem nem a specializációm által felkínált szakmai gyakorlat témák közül választanom?
Azon témák közül van lehetőséged választani, melyek elérhetőek a kooperatív portálon. Ott viszont nem vagy a saját specializációdra korlátozva, bármelyik másik specializációra kiírt témát is felveheted.
hu
Van lehetőségem nem a specializációm által felkínált szakmai gyakorlat témák közül választanom?
Igen, van lehetőséged. Ha szeretnél élni a lehetőséggel beszélj a tanszéked szakmai gyak felelősével.
Megfelelő feltételek esetén a hallgató magának válaszhatja ki gyakorlathelyét és témáját. Belföldön csak olyan gyakorlóhelyen végezhető, mellyel a kar együttműködési megállapodást kötött.
hu
Van lehetőségem passzív félévről specializációra jelentkeznem?
Igen van. Ebben az esetben is ugyanaz a jelentkezés módja.
hu
Van lehetőségem specializációt váltani?
Méltányosságod terhére (egy alkalommal), a specializációra kerülésed kezdetétől számított fél éven belül, a Neptunban benyújtott méltányossági kérvénnyel a specializáció vagy ágazat, illetve hozzárendelt tanszék megváltoztatását. (Bsc,Bprof)
Ekkor nem kerülsz be automatikusan a specializációra. Újra végig kell csinálni a felvételi folyamatot.
hu
Van valamilyen negatív következménye az újrafelvételinek?
Nincs. Viszont ellenőrizd a felvételi feltételeket és a pontszámítás módját, mert évente változhatnak.
hu
Van-e különbség ha tanulmányi okból bocsátanak el, vagy ha kiiratkozok?
Nincs.
hu
ZH ütközés esetén mit tudok tenni?
Amennyiben mintatantervi és azonos félévi tárgyról van szó, semmit hiszen ilyen nem történhet meg. Amennyiben pl.: kettő darab szabadon választható tárgynak egyszerre van a zárthelyije(mert például azonos az órarendi időpont) akkor ezzel sajnos nincs mit tenni, élned kell a pótlási lehetőséggel.
hu
Átjelentkezés esetén honnan tudom, hogy milyen eddig teljesített tárgyaimat fogadják el?(átvétel)
Egy tárgy befogadásának elégséges feltétele, hogy a tematika 70%-ban megegyezzen, de ez nem szükséges, így kevesebb átfedéssel is be lehet fogadtatni tárgyat. A tantárgyak befogadásáról az adott Kari Kreditátvételi Bizottság (KKB) dönt. Így érdemes felvenni a KKB-val a kapcsolatot, és a konkrét tárgyakkal kapcsolatban velük egyeztetni.
hu
Összesen hány órát kell teljesítenem a szakmai gyakorlat során?
480+660=1140 munkaórát.
hu
Összesen hány órát kell teljesítenem a szakmai gyakorlat során?
Mérnökinformatikus alapszakon 8 hetet (320 munkaóra), villamosmérnöki alapszakon 6 hetet (240 munkaóra). Mérnökinformatikus mesterszakon 6 hetet (240 munkaóra), míg a kar többi mesterszakán 4 hetet (140 munkaóra).
hu
Új jogviszony esetén a képzési idő másfélszeresét számláló számláló újraindul?
Igen, újraindul a számláló.
hu
Újrafelvételi esetén a felhasználható államilag támogatott félévek számlálása újraindul az új képzéssel?
Az államilag támogatott féléveid (12) számlálása nem indul újra, még más intézményekbe történő jelentkezés esetén sem.
Amennyiben más képzésre jelentkezel, az új képzésen felhasználható félévek száma újraindul.
Ha arra a szakra jelentkezel, amin előtte is voltál, akkor az azon felhasználható félévek számlálása nem indul újra. (Nftv 47. § (3))
hu
Újrafelvételi esetén a jelenlegi diákigazolványom meddig érvényes?
"Az 1. féléves matricával március 31-ig.

A 2 féléves matricával október 31-ig.

Csak abban az esetben kell új diákigazolványt igényelned, ha másik intézményt is érint a jelentkezésed."
hu
Újrafelvételi esetén ki kell fizetnem az eddig elhasznált államilag támogatott féléveimet?
Nem, amennyiben ugyanarra a szakra felvételizel.
hu
Újrafelvételi esetén új Neptun kódot kapok?
Nem. Neptun kódot egy "életre kapsz".
hu
Újrafelvételi esetén újra be kell iratkoznom?
Igen, mind újrafelvétel mind átvétel esetén is szükséges beiratkoznod.
hu